**JU “GRAD TEATAR” BUDVA U SARADNJI SA FAKULTETOM DRAMSKIH UMJETNOSTI NA CETINJU OBAVLJUJE POZIV ZA PRIJAVE ZA KREATIVNU RADIONICU I AUDICIJU**

U okviru projekta „Sexual Theatre – A Feminist Reading of Classics“ koji finansira Evropska unija, kroz program Kreativna Evropa, **JU “Grad teatar” Budva** objavljuje poziv na trodnevnu radionicu za odabir glumaca koji će učestvovati u pozorišnoj produkciji 2025. godine.

Poziv na radionicu u okviru koje će biti održana audicija za odabir glumaca realizuje se uz podršku Fakulteta dramskih umjetnosti i Kraljevskog pozorišta “Zetski dom” na Cetinju.

Ovaj projekat okuplja umjetnike iz četiri zemlje (Crna Gora, Bosna i Hercegovina, Portugal, Francuska) i ima za cilj da se osvrne na ponovno čitanje našeg književnog nasljeđa iz ugla feminizma. To će rezultirati pisanjem i postavljanjem četiri originalne međunarodne produkcije i četiri međunarodna festivala.

U okviru budvanske premijere radićemo na čitanju pripovijesti “Skočiđevojka” autora Stefana M. Ljubiše u savremenoj perspektivi. Dramatizaciju teksta će raditi Katija Faisko iz Portugala, a režiju francuski reditelj Loran Berže.

Radionica koju će voditi Katija Faisko i Loran Berže će se sastojati od fizičkog i vokalnog treninga i improvizacije, ali i rada na tekstu.

**Ciljna grup**a: Glumci i izvođači starosti između 20 i 35 godina, bilo profesionalci ili studenti na kraju školovanja.

**Termini**: 16, 17. i 18. septembar

**Lokacija:**

- Fakultet dramskih umjetnosti, Cetinje 16. septembar

- Scena Kraljevskog pozorišta “Zetski dom” 17. i 18. septembar.

Radionice će se održavati na engleskom jeziku.

Vrijeme održavanja radionica će biti ugovoreno naknadno.

Molimo Vas da Vaše prijave i CV pošaljete na e-mail adresu: projekti@gradteatar.me najkasnije do 11. septembra.